സുരേഷ് ഗോപി

2024 ജൂൺ 9 മുതൽ 
മൂന്നാം നരേന്ദ്ര മോദി സർക്കാരിൽ
പെട്രോളിയം, പ്രകൃതി വാതകം, ടൂറിസം വകുപ്പുകളുടെ
ചുമതലയുള്ള കേന്ദ്ര-സഹ മന്ത്രിയായി തുടരുന്ന, 
തൃശൂരിൽ നിന്നുള്ള
ലോക്സഭാംഗവും കേരളത്തിൽ നിന്നുള്ള ബിജെപിയുടെ ആദ്യ ലോക്സഭാംഗവും
2016 മുതൽ 2021 വരെ രാഷ്ട്രപതിയുടെ 
നിർദേശപ്രകാരം കേരളത്തിൽ നിന്നുള്ള
രാജ്യസഭാംഗവുമായിരുന്ന പ്രശസ്തനായ മലയാള ചലച്ചിത്ര അഭിനേതാവാണ് 
** സുരേഷ് ഗോപി.(ജനനം: 26 ജൂൺ 1958) **
1965-ലെ *ഓടയിൽ നിന്ന്* എന്ന സിനിമയിൽ ബാലതാരമായി അഭിനയിച്ച സുരേഷ് ഗോപി 
1986-ൽ റിലീസായ *ടി.പി.ബാലഗോപാലൻ എം.എ* എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.
1994-ൽ റിലീസായ *കമ്മീഷണർ* എന്ന സിനിമയുടെ വിജയത്തോടെ സുരേഷ് ഗോപി സൂപ്പർ താര പദവിയിലെത്തി.

## ജീവിതരേഖ
1958 ജൂൺ 26 ന് ജ്ഞാനലക്ഷ്മിയുടേയും ഗോപിനാഥൻ പിള്ളയുടേയും മകനായി കൊല്ലം ജില്ലയിൽ ജനനം. സുഭാഷ്, സുനിൽ, സനൽ എന്നിവർ സഹോദരങ്ങൾ. അച്ഛൻ ഗോപിനാഥൻപിള്ള സിനിമ വിതരണക്കമ്പനി നടത്തിയിരുന്നു. 1965-ൽ ഏഴാമത്തെ വയസിൽ കെ.എസ്.സേതുമാധവൻ സംവിധാനം ചെയ്ത *ഓടയിൽ നിന്ന്* എന്ന ചിത്രത്തിൽ ബാലതാരമായി അഭിനയിച്ച് കൊണ്ടാണ് സുരേഷ് ഗോപി അഭിനയരംഗത്തേക്ക് എത്തുന്നത്. തങ്കശ്ശേരി ഇൻഫൻ്റ് ജീസസ് ആംഗ്ലോ ഇന്ത്യൻ ഹൈസ്കൂളിൽ പ്രാഥമിക വിദ്യാഭ്യാസം നേടിയ സുരേഷ് ഗോപി കൊല്ലം ഫാത്തിമ മാതാ നാഷണൽ കോളേജ് നിന്നും സുവോളജിയിൽ ബിരുദവും ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നേടി.

1984-ൽ *നിരപരാധി* എന്ന തമിഴ് സിനിമയിൽ ഒരു ചെറിയ വേഷം അഭിനയിച്ച് സിനിമരംഗത്തേക്ക് പ്രവേശിച്ചു. 1985-ൽ *വേഷം* എന്ന തമിഴ് സിനിമയിലും അഭിനയിച്ചു.
1986-ൽ സത്യൻ അന്തിക്കാട് സംവിധാനം ചെയ്ത് മോഹൻലാൽ നായകനായി അഭിനയിച്ച *ടി.പി.ബാലഗോപാലൻ എം.എ* എന്ന സിനിമയിലൂടെ മലയാള ചലച്ചിത്ര രംഗത്ത് എത്തി.
1986-ൽ *[[രാജാവിന്റെ മകൻ|രാജാവിൻ്റെ മകൻ]]* എന്ന സിനിമയിലെ കഥാപാത്രത്തിലൂടെ ശ്രദ്ധേയനായി. 1986-ൽ പുറത്തിറങ്ങിയ *പൂവിന് പുതിയ പൂന്തെന്നൽ*, *സായംസന്ധ്യ* എന്നീ സിനിമകളിൽ മമ്മൂട്ടി നായകനും സുരേഷ് ഗോപി വില്ലനുമായി അഭിനയിച്ചത് പ്രേക്ഷകശ്രദ്ധ പിടിച്ചുപറ്റി. 1987-ൽ റിലീസായ മോഹൻലാൽ ചിത്രമായ *ഇരുപതാം നൂറ്റാണ്ട്* എന്ന സിനിമയിലെ വില്ലൻ വേഷം സുരേഷ് ഗോപിയുടെ അഭിനയ ജീവിതത്തിൽ വഴിത്തിരിവായി.

1980-കളുടെ അവസാനത്തിൽ *ജനുവരി ഒരു ഓർമ*, *ന്യൂഡൽഹി*, *ഭൂമിയിലെ രാജാക്കൻമാർ*, *അനുരാഗി*, *ആലിലക്കുരുവികൾ*, *മൂന്നാം മുറ*, *ഒരു വടക്കൻ വീരഗാഥ*, *1921*, *ദൗത്യം* എന്നിങ്ങനെ നിരവധി സിനിമകളിൽ വില്ലനായും ഉപ-നായകനായും വേഷമിട്ടു മലയാള സിനിമയിലെ സജീവ സാന്നിധ്യമായി.

1990-കളുടെ തുടക്കം മുതലാണ് സുരേഷ് ഗോപി നായകനായി അഭിനയിക്കാൻ തുടങ്ങിയത്.
രഞ്ജി പണിക്കർ തിരക്കഥ എഴുതി ഷാജി കൈലാസ് സംവിധാനം ചെയ്ത് സുരേഷ് ഗോപി നായകനായിട്ട് അഭിനയിച്ച *തലസ്ഥാനം* 1992-ൽ വൻവിജയം നേടിയതോടെയാണ് സുരേഷ് ഗോപി നായക പദവിയിലേക്ക് ഉയർന്നത്.
ഷാജി കൈലാസ് - രഞ്ജി പണിക്കർ - സുരേഷ് ഗോപി കൂട്ടുകെട്ടിൽ പിറന്ന സിനിമകളെല്ലാം  സൂപ്പർഹിറ്റുകളായിരുന്നു. *ഏകലവ്യൻ*, *മാഫിയ*, *കമ്മീഷണർ* എന്നീ സിനിമകൾ ഈ കൂട്ടുകെട്ടിൽ വൻ വിജയം നേടിയവയാണ്.
*കമ്മീഷണർ* സിനിമയുടെ വിജയത്തോടെ സുരേഷ് ഗോപി സൂപ്പർതാര പദവിയിലേക്ക് ഉയർന്നു. മലയാള സിനിമയിൽ മമ്മൂട്ടി, മോഹൻലാൽ എന്നിവർക്ക് ശേഷം ആ വിശേഷണം ലഭിക്കുന്ന മൂന്നാമത്തെ താരമായി സുരേഷ് ഗോപി മാറി.

പോലീസ് വേഷങ്ങളിലുള്ള സുരേഷ് ഗോപിയുടെ ഉജ്ജ്വല പ്രകടനമായിരുന്നു മലയാള സിനിമയിൽ അദ്ദേഹത്തെ പ്രശസ്തനാക്കിയ ഒരു ഘടകം.
ആക്ഷൻ സിനിമകളാണ് കൂടുതൽ ചെയ്തത് എങ്കിലും മറ്റ് സിനിമകളിൽ അദ്ദേഹം നല്ല അഭിനയം കാഴ്ചവെച്ചു.
1997-ൽ ജയരാജ് സംവിധാനം ചെയ്ത *കളിയാട്ടത്തിലെ* *പെരുമലയൻ* എന്ന കഥാപാത്രം 1997-ൽ മികച്ച നടനുള്ള ദേശീയ പുരസ്കാരം അദ്ദേഹത്തിന് നേടിക്കൊടുത്തു. ആ വർഷം തന്നെ മികച്ച നടനുള്ള സംസ്ഥാന അവാർഡും സുരേഷ് ഗോപിക്ക് ലഭിച്ചു.

മലയാളത്തിലും തമിഴിലും തെലുങ്കിലുമായി ഇതുവരെ ഏകദേശം 300-ഓളം സിനിമകളിൽ അഭിനയിച്ചു. 2016-ൽ രാജ്യസഭാംഗമായി തിരഞ്ഞെടുക്കപ്പെട്ടതിനെ തുടർന്ന് അഞ്ച് വർഷം സിനിമയിൽ നിന്ന് ഒഴിവായി നിന്നെങ്കിലും ഒരിടവേളയ്ക്ക് ശേഷം 2021-ൽ നിതിൻ രഞ്ജി പണിക്കർ സംവിധാനം ചെയ്ത *കാവൽ* എന്ന സിനിമയിലൂടെ മലയാളസിനിമയിൽ തിരിച്ചെത്തി. 2022-ൽ രാജ്യസഭ കാലാവധി പൂർത്തിയായതോടെ വീണ്ടും സിനിമകളിൽ സജീവമായി.

നല്ലൊരു ഗായകൻ കൂടിയായ സുരേഷ് ഗോപി ഏഷ്യാനെറ്റിൽ നിങ്ങൾക്കുമാവാം കോടീശ്വരൻ എന്ന പരിപാടിയുടെ അവതാരകനായും പ്രവർത്തിച്ചിട്ടുണ്ട്.

** സുരേഷ് ഗോപി ആലപിച്ച ഗാനങ്ങൾ **

* ഒരു കുലപ്പൂ പോലെ...
* പ്രണയവർണ്ണങ്ങൾ 1998 *
* ദൂരെ പൂപ്പമ്പരം...
* പൈലറ്റ്സ് 2000 *
* അമ്പിളിപ്പൂപ്പെണ്ണിനും...
* സത്യമേവ ജയതെ 2000 *
* ഷാബി ബേബി.. ഷാരോൺ ബേബി...
* തില്ലാന തില്ലാന 2003 *
* ചിലമ്പൊലിയുടെ കലാപം നീളെ...
* കന്യാകുമാരി എക്സ്പ്രെസ് 2010 * *

== രാഷ്ട്രീയ ജീവിതം ==


2014-ൽ ബി.ജെ.പിയിൽ ചേർന്നതോടെയാണ് സുരേഷ് ഗോപിയുടെ
രാഷ്ട്രീയ ജീവിതം തുടങ്ങുന്നത്.
2011 മുതൽ രാഷ്ട്രീയ രംഗത്ത് ഉണ്ടെങ്കിലും ഏതെങ്കിലും പ്രത്യേക പാർട്ടിയോട് ആഭിമുഖ്യം പുലർത്തിയിരുന്നില്ല. 
ഒരു കാലത്ത് കോൺഗ്രസ് നേതാവായിരുന്ന
ലീഡർ കെ.കരുണാകരൻ്റെ 
ആനുഭാവിയായിരുന്നു.

2016-ൽ കേരളത്തിൽ നിന്നുള്ള രാജ്യസഭാംഗമായി രാഷ്ട്രപതി നാമ നിർദേശം ചെയ്തതിനെ തുടർന്ന്
ആദ്യമായി
പാർലമെൻ്റ് അംഗമായി തിരഞ്ഞെടുക്കപ്പെട്ടു.

2019-ലെ ലോക്‌സഭ തിരഞ്ഞെടുപ്പിലും
2021-ലെ നിയമസഭ തിരഞ്ഞെടുപ്പിലും
ബിജെപി ടിക്കറ്റിൽ
തൃശൂരിൽ നിന്ന് മത്സരിച്ചെങ്കിലും 
പരാജയപ്പെട്ടു.

2024-ലെ ലോക്‌സഭ തിരഞ്ഞെടുപ്പിൽ
തൃശൂരിൽ നിന്ന് മത്സരിച്ച സുരേഷ് ഗോപി
മികച്ച ഭൂരിപക്ഷം നേടി ആദ്യമായി
ലോക്‌സഭാംഗമായി 
തിരഞ്ഞെടുക്കപ്പെട്ടു.
കേരളത്തിൽ നിന്നും
താമര ചിഹ്നത്തിൽ വിജയിച്ച ആദ്യ 
ലോക്‌സഭാംഗം കൂടിയാണ് സുരേഷ് ഗോപി.

2024 ജൂൺ 9ന് സത്യപ്രതിജ്ഞ ചെയ്ത്
അധികാരമേറ്റ മൂന്നാം നരേന്ദ്ര മോദി
സർക്കാരിലെ പെട്രോളിയം, പ്രകൃതി വാതകം, ടൂറിസം വകുപ്പുകളുടെ 
സംസ്ഥാന ചുമതലയുള്ള കേന്ദ്ര സഹ  മന്ത്രിയാണ് നിലവിൽ സുരേഷ് ഗോപി.

*' തൃശൂർ ലോക്സഭ തെരഞ്ഞെടുപ്പ് **
** വോട്ടിംഗ് തീയതി കേരളം : 2024 ഏപ്രിൽ 26 **
** റിസൾട്ട് : 2024 ജൂൺ 4 ''' 
* ആകെ വോട്ട് : 14,83,055
* പോൾ ചെയ്തത് : 10,81,125(72.90 %)
* വിജയി : സുരേഷ് ഗോപി
* ഭൂരിപക്ഷം : 74,686 വോട്ട്
* സുരേഷ് ഗോപി(ബി.ജെ.പി) 4,12,338 (37.8 %)
* വി.എസ്.സുനിൽകുമാർ(സി.പി.ഐ) 3,37,652 (31 %)
* കെ.മുരളീധരൻ(കോൺഗ്രസ്) 3,28,124 (30.1 %)

## അഭിനയിച്ച ചലച്ചിത്രങ്ങൾ

### മലയാളം
* ഓടയിൽ നിന്ന് (1965)
* പൂവിന് പുതിയ പൂന്തെന്നൽ (1986)
* യുവജനോത്സവം (1986)
* ടി.പി. ബാലഗോപാലൻ എം.എ. 1986
* രാജാവിന്റെ മകൻ (1986)
* ഒന്ന് മുതൽ പൂജ്യം വരെ (1986)
* മനസ്സിലൊരു മണിമുത്ത് (1986)
* അടിവേരുകൾ (1986)
* നിറമുള്ള രാവുകൾ (1986)
* സായംസന്ധ്യ (1986)
* നന്ദി വീണ്ടും വരിക (1986)
* വ്രതം (1987)
*വഴിയോരക്കാഴ്ചകൾ (1987)
* ഇവിടെ എല്ലാവർക്കും സുഖം (1987)
* യാഗാഗ്നി (1987)
* പി.സി. 369 (1987)
* ജനുവരി ഒരു ഓർമ്മ (1987)
*ഇരുപതാം നൂറ്റാണ്ട് (1987)
*ഭൂമിയിലെ രാജാക്കന്മാർ (1987)
*ശ്രീധരന്റെ ഒന്നാം തിരുമുറിവ് (1987)
*ന്യൂ ഡൽഹി (ചലച്ചിത്രം) (1987)
* 1921 (1988)
* വിറ്റ്നസ് (1988)
* മൂന്നാം മുറ (1988)
*മനു അങ്കിൾ (1988)
* ധ്വനി (1988)
*അനുരാഗി (1988)
*ഒരു സിബിഐ ഡയറി കുറിപ്പ് (1988)
* ശംഖനാദം (1988)
* ഒരു വിവാദ വിഷയം (1988)
* ഉണ്ണികൃഷ്ണന്റെ ആദ്യത്തെ ക്രിസ്മസ് (1988)
* വർണം (1989)
* മിസ് പമീല (1989)
* ദി ന്യൂസ്‌ (1989)
* ന്യൂ ഇയർ (1989)
* വാടകഗുണ്ട (1989)
* അന്നക്കുട്ടി കോടമ്പാക്കം വിളിക്കുന്നു (1989)
* നാഗപഞ്ചമി (1989)
* കാലാൾ പട (1989)
* ദൗത്യം (1989)
* വചനം (1989)
* ആലില കുരുവികൾ (1989)
* ഇന്നലെ (1989)
*അക്ഷരത്തെറ്റ് (1989)
* ഒരു വടക്കൻ വീരഗാഥ (1989)
* നായർ സാബ് (1989)
* വർത്തമാന കാലം (1990)
* സൺഡേ സെവൻ പിഎം (1990)
* ഒരുക്കം (1990)
* രാജവാഴ്ച (1990)
* മിഥ്യ (1990)
* തൂവൽ സ്പർശം (1990)
* മിണ്ടാപൂച്ചക്ക് കല്യാണം (1990)
* അർഹത (1990)
* കൗതുക വാർത്തകൾ (1990)
* സാന്ദ്രം (1990)
* ഇൻ ഹരിഹർ നഗർ (1990)
*ഈ തണുത്ത വെളുപ്പാൻ കാലത്ത് (1990)
*നഗരങ്ങളിൽ ചെന്ന് രാപാർക്കാം 1990
* പരമ്പര (1990)
* പാരലൽ കോളേജ് (1991)
* സുന്ദരികാക്ക (1991)
* കുറ്റപത്രം (1991)
*എന്റെ സൂര്യപുത്രിക്ക് (1991)
*ആനവാൽ മോതിരം (1991)
* ഭൂമിക (1991)
* അതിരഥൻ (1991)
* ചക്രവർത്തി (1991)
* കടലോര കാറ്റ് (1991)
* സാന്ത്വനം (1991)
* ഉത്സവമേളം (1992)
* ആധാരം (1992)
* പൊന്നുരുക്കും പക്ഷി (1992)
* സവിധം (1992)
* എന്റെ പൊന്നു തമ്പുരാൻ (1992)
*അഹം (1992)
* തലസ്ഥാനം (1992)
*നക്ഷത്രകൂടാരം 1992
*പപ്പയുടെ സ്വന്തം അപ്പൂസ് (1992)
* സിംഹധ്വനി (1992)
*നാടോടി (1992)
* ഡാഡി (1992)
* സത്യപ്രതിജ്ഞ (1992)
* പൊന്നാരം തോട്ടത്തെ രാജാവ് 1992
* മഹാൻ (1993)
* സ്ഥലത്തെ പ്രധാന പയ്യൻസ് (1993)
* ധ്രുവം (1993)
* പൊന്നുച്ചാമി (1993)
* ഇഞ്ചക്കാടൻ മത്തായി ആന്റ് സൺസ് (1993)
* പൈതൃകം (1993)
* ഏകലവ്യൻ (1993)
* സിറ്റി പോലീസ് (1993)
* സമൂഹം (1993)
* മാഫിയ (1993)
* യാദവം (1993)
* മണിച്ചിത്രത്താഴ് (1993)
* ഇതു മഞ്ഞു കാലം (1993)
* ആചാര്യൻ (1993)
* ചുക്കാൻ (1994)
* കാശ്മീരം (1994)
* കമ്മീഷണർ (1994)
* ദി സിറ്റി (1994)
* രുദ്രാക്ഷം (1994)
*മാനത്തെ കൊട്ടാരം (1994)
* അക്ഷരം (1995)
* ഹൈവേ (1995)
* കർമ്മ (1995)
* രഥോത്സവം (1995)
* തക്ഷശില (1995)
* സിന്ദൂര രേഖ (1995)
* ദി കിംഗ്‌ (1995)
* സാക്ഷ്യം (1995)
* സാദരം (1995)
* യുവതുർക്കി (1996)
* രജപുത്രൻ (1996)
* മഹാത്മ (1996)
* മാസ്മരം (1997)
* സുവർണ്ണസിംഹാസനം (1997)
* ലേലം (1997)
* കുലം (1997)
*ജനാധിപത്യം (1997)
* ഗുരു (1997)
* ഗംഗോത്രി (1997)
* ഭൂപതി (1997)
* ഭാരതീയം (1997)
* അനുഭൂതി (1997)
* കളിയാട്ടം (1997)
* തിരകൾക്കപ്പുറം (1998)
* താലോലം (1998)
*സമ്മർ ഇൻ ബെത്‌ലഹേം (1998)
* രക്തസാക്ഷികൾ സിന്ദാബാദ്‌ (1998)
* പ്രണയവർണങ്ങൾ (1998)
* കല്ലു കൊണ്ടൊരു പെണ്ണ് (1998)
* വാഴുന്നോർ (1999)
* വർണ്ണത്തേര് (1999)
* പത്രം (1999)
* എഫ്.ഐ.ആർ (1999)
* ക്രൈം ഫയൽ (1999)
* സാഫല്യം (1999)
* സത്യമേവ ജയതേ (2000)
* പൈലറ്റ്സ് (2000)
* മില്ലേനിയം സ്റ്റാർസ് (2000)
* മാർക്ക്‌ ആന്റണി (2000)
* ഡ്രീംസ്‌ (2000)
* കവർ സ്റ്റോറി (2000)
* തെങ്കാശിപ്പട്ടണം (2000)
* സായ്‌വർ തിരുമേനി (2001)
* രണ്ടാം ഭാവം (2001)
*മേഘസന്ദേശം (2001)
*സുന്ദരപുരുഷൻ (2001)
*നരിമാൻ (2001)
*www.അണുകുടുംബം.com (2002)
* തില്ലാന തില്ലാന (2003)
*സ്വപ്നം കൊണ്ട് തുലാഭാരം (2003)
*അഗ്നിനക്ഷത്രം (2004)
*സസ്നേഹം സുമിത്ര (2004)
* ഉള്ളം (2005)
*മകൾക്ക് (2005)
*ഭരത്ചന്ദ്രൻ ഐ.പി.എസ്. (2005)
* ദി ടൈഗർ (2005)
* രാഷ്ട്രം (2006)
*ചിന്താമണി കൊലക്കേസ് (2006)
* അശ്വാരൂഢൻ (2006)
* പതാക (2006)
*ബഡാ ദോസ്ത് (2006)
* സ്മാർട്ട്‌ സിറ്റി (2006)
*നോട്ട്ബുക്ക് (2006)
* ലങ്ക (2007)
* ഡിറ്റക്ടീവ് (2007)
*പറഞ്ഞു തീരാത്ത വിശേഷങ്ങൾ 2007
* ടൈം (2007)
* ഭരതൻ ഇഫക്ട് (2007)
*നാദിയ കൊലപ്പെട്ട രാത്രി (2007)
* കിച്ചാമണി എം.ബി.എ. (2007)
*ബ്ലാക്ക് ക്യാറ്റ് (2007)
* ജന്മം (2007)
* ദി സൗണ്ട് ഓഫ് ബൂട്ട് (2008)
*ആയുധം 2008
* താവളം (2008)
* ട്വന്റി:20 (2008)
* പകൽ നക്ഷത്രങ്ങൾ (2008)
* ബുള്ളറ്റ് (2008)
* ഹെയ്ലേസാ (2009)
* ഐ.ജി. (2009)
* ഭൂമി മലയാളം (2009)
*ബ്ലാക്ക്‌ ഡാലിയ 2009
*കാഞ്ചീപുരത്തെ കല്യാണം (2009)
* വൈരം (2009)
* കേരള കഫെ (2009)
* സഹസ്രം (2010)
* സദ്ഗമയ (2010)
*കന്യാകുമാരി എക്സ്പ്രസ് (2010)
* റിംഗ് ടോൺ (2010)
*രാമരാവണൻ (2010)
* മമ്മി ആന്റ് മീ (2010)
* ജനകൻ 2010
* കടാക്ഷം (2010)
* ക്രിസ്ത്യൻ ബ്രദേഴ്സ് (2011)
* മേൽവിലാസം (2011)
* കളക്ടർ (2011)
* വെൺശംഖുപോൽ (2011)
*ദി കിംഗ് ആന്റ് ദി കമ്മീഷണർ (2012)
* ഗീതാജ്ഞലി (2013)
* സലാം കാശ്മീർ (2014)
*ദി ഡോൾഫിൻസ് (2014) 
* അപ്പോത്തിക്കിരി (2014)
* രുദ്ര സിംഹാസനം (2015)
* കമ്പാർട്ട്മെൻറ് (2015)
* മൈ ഗോഡ് (2015)
* വരനെ ആവശ്യമുണ്ട് (2020)
* കാവൽ (2021)
* പാപ്പൻ (2022)
* മേ ഹൂം മൂസ (2022)
* ഗരുഡൻ (2023)
* J.S.K(ജാനകി വി. vs സ്റ്റേറ്റ് ഓഫ് കേരള) (2025)

### തമിഴ്
* ധീന (2001)
* സമസ്ഥാനം (2002)
* ഐ (2015)
* തമിഴരസൻ (2022)

### തെലുങ്ക്
* അന്തിമ തീർപ്പ്
* ആ ഒക്കഡു

## അവലംബം


## പുറത്തേക്കുള്ള കണ്ണികൾ
*ഔദ്യോഗിക വെബ്‌സൈറ്റ് 

* 
* 
* 

വർഗ്ഗം:1964-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:മികച്ച നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:രാജ്യസഭാംഗങ്ങൾ
വർഗ്ഗം:പതിനെട്ടാം ലോക്‌സഭയിലെ അംഗങ്ങൾ